CELEX: 62011TN0134
Language: mt
Date: 2011-03-03 00:00:00
Title: Kawża T-134/11: Rikors ippreżentat fit- 3 ta’ Marzu 2011 — Al-Faqih et vs Il-Kummissjoni

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/21
            
         Rikors ippreżentat fit-3 ta’ Marzu 2011 — Al-Faqih et vs Il-Kummissjoni
   (Kawża T-134/11)
   2011/C 130/41
   Lingwa tal-kawża: l-Ingliż
   
      Partijiet
   
   
      Rikorrenti: Al-Bashir Mohammed Al-Faqih (Birmingham, ir-Renju Unit), Ghunia Abdrabbah (Birmingham, ir-Renju Unit), Taher Nasuf (Manchester, ir-Renju Unit), u Sanabel Relief Agency Ltd (Birmingham, ir-Renju Unit) (rappreżentanti: E. Grieves, Barrister, u N. Garcia-Lora, Solicitor)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla r-Regolament tal-Kummissjoni (UE) Nru 1139/2010 (1) u r-Regolament tal-Kummissjoni (UE) Nru 1138/2010 (2) sa fejn jikkonċernaw lir-rikorrenti; u
            
         
               —
            
            
               tordna lill-Kunsill tal-Unjoni Ewropea jbati, flimkien mal-ispejjeż tiegħu, l-ispejjeż sostnuti mir-rikorrenti u kwalunkwe ħlas bil-quddiem bħala għajnuna legali li sar mill-kaxxier tal-Qorti tal-Ġustizzja.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’ motivi.
   
               (1)
            
            
               L-ewwel motiv jallega li l-Kummissjoni deliberatament injorat il-ġurisprudenza vinkolanti tal-Qorti tal-Ġustizzja u naqset milli tevalwa indipendentement il-bażi tad-denominazzjonijiet tar-rikorrenti jew milli teħtieġ raġunijiet għal dawn id-denominazzjonijiet.
            
         
               (2)
            
            
               It-tieni motiv jallega li r-Regolament tal-Kummissjoni (UE) Nru 1139/2010 u r-Regolament tal-Kummissjoni (UE) Nru 1138/2010 ma rrispettawx id-dritt għal stħarriġ ġudizzjarju u kisru d-drittijiet tad-difiża, u għalhekk ma humiex konformi mal-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali.
            
         
               (3)
            
            
               It-tielet motiv jallega li l-konklużjonijiet li rriżultaw mill-eżami tal-Kummissjoni dwar wieħed mir-rikorrenti, Sanabael Relief Agench Ltd, huma żbaljati u infondati.
            
         
               (4)
            
            
               Ir-raba’ motiv jallega li r-Regolament tal-Kummissjoni (UE) Nru 1139/2010 u r-Regolament tal-Kummissjoni (UE) Nru 1138/2010 joħolqu interferenza spoporzjonata tad-dritt li għandhom l-erba’ rikorrenti għall-proprjetà u għall-ħajja privata skont l-Artikolu 8 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali. Barra minn hekk, tali leġiżlazzjoni hija irraġonevoli, b’mod partikolari fid-dawl tal-fatt li r-Renju Unit huwa tal-fehma li l-ewwel tliet rikorrenti ma jissodisfawx iktar il-kriterji rilevanti.
            
         
      (1)  Regolament tal-Kummissjoni (UE) Nru 1139/2010, tas-7 ta’ Diċembru 2010, li jemenda għall-141 darba r-Regolament tal-Kunsill (KE) Nru 881/2002, li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban (ĠU L 322, p. 6)
   
      (2)  Regolament tal-Kummissjoni (UE) Nru 1138/2010, tas-7 ta’ Diċembru 2010, li jemenda għall-140 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban (ĠU L 322, p. 4)